  Туспуктэм: Руслан Нуриахметов Наталия Сильвестрова Russian Traveler Awards – 2023 туризмъя огъяросси премия басьтон понна куарасётон кутскиз. Удмуртиысь 10 инты, ужрад но огазеяськон Россиысь тужгес устоосыз луон понна нюръясько. Со сярысь элькун тӧролэн но кивалтэтлэн пресс-службаез ивортӥз. Вожвылъяськонэ Удмуртия 10 номинациын пыриське: «Культурно-исторический объект/Музей – Воткаысь П. И. Чайковскийлэн музей-юртэз; «Российская авиакомпания» – «Ижавиа» огазеяськон; «Фестиваль/Праздник» – финн-угор сиён-юонъя «Быг-Быг» калыккуспо фестивал; «Национальное блюдо» – перепеч; «Оздоровительный курорт» – «Ува» санаторий; «Природный объект» – Дэбес ёросысь Байгурезь; «Экомаршрут» – Дикой паркысь «1000шагов в природу» сюрес; «Народный промысел» – чыртывесь (монисто); «Лучший загородный отель» – «Бобровая долина» этнокомплекс; «Экскурсионный маршрут – Эгра ёростӥ «Игра. Пельменный маршрут». Куара сётыны чӧлсконпусъя 31-тӥ коньывуонозь луэ. Тегъёс: Туризм Удмуртиысьтуризм Лулчеберет Мерлык Удмуртия  